31/08/2020 | Administración LocalMunicipal
Noia
Secretaría
Aprobación definitiva do regulamento municipal do funcionamento do aparcadoiro municipal da rúa Xuíz Falcone no concello de Noia

Faise público, de acordo ó establecido nos artigos 70.2. da Lei 7/1985, do 2 de abril, reguladora das bases de réximen local, e 196.1. do Real Decreto 2568/1986, do 28 de novembro, polo que se aproba o Regulamento de organización, funcionamento e réximen xurídico das entidades locais, que o REGULAMENTO MUNICIPAL DO FUNCIONAMENTO DO APARCADOIRO MUNICIPAL DA RUA XUIZ FALCONE NO CONCELLO DE NOIA, aprobada inicialmente polo Pleno en sesión realizada o 30 de xuño de 2020, quedou aprobada definitivamente ó non terse presentado ningunha reclamación ou suxestión durante o período de exposición ó público do expediente. Asemade, publícase o texto íntegro deste regulamento, que non entrará en vigor ata que transcorra o prazo ó que se refire o artigo 70.2 da Lei 7/85. Contra este acordó, que pon fin á vía administrativa, podrase interponer recurso contencioso-administrativo, no prazo de dous meses, contados dende ó día de publicación do pesente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interponer calquera outro que se estime pertinente. Noia, a 26 de agosto de 2020 O Alcalde Asdo. José Santiago Freire Abeijón 1. O presente documento ten natureza de norma regulamentaria e será de aplicación no ámbito interno do Aparcamento Municipal.2. Tras a súa aprobación polo Concello, este Regulamento será de observancia obrigatoria para a propia Administración Local como responsable da explotación do aparcamento, e para as persoas usuarias que ostenten a pertinente autorización municipal habilítante. O aparcadoiro público sito na rúa Xuíz Falcone, ao ser un ben afectado a un servizo público, a utilización exercerase conforme a natureza do mesmo, aos actos de afectación e apertura ao uso público e ás leis, regulamentos e demais disposicións xerais. O presente regulamento ten por obxecto regular o réxime xeral de explotación, uso, funcionamento e mantemento das prazas de estacionamento numeradas do número 1 ao 80, no Aparcadoiro municipal sito na rúa Xuíz Falcone do Concello do termo municipal de Noia para vehículos de tracción mecánica automóbiles ou de tonelaxe bruta de ata 3.000 kg. O aparcadoiro conta con 88 prazas situadas nunha soa planta. Delas, 8 prazas serán de uso exclusivo do Concello de Noia, polo que se consideran de Uso Público e estarán fisicamente delimitadas e identificadas mediante a rotulación “RESERVADO CONCELLO DE NOIA”. O Concello establece 3 prazas para a utilización de automobilistas minusválidos de acordo coa lexislación vixente. a) O Concello de Noia, como titular do referido Aparcadoiro explotarao directamente. b) O Aparcadoiro é, en consecuencia, de titularidade pública, con acceso público de vehículos limitado ás persoas que sexan titulares da autorización municipal expedida a tal efecto, cos requisitos e nas condicións fixadas no presente regulamento. c) Horario. O aparcadoiro deberá permanecer accesible as 24 horas do día, os 365 días do ano. d) Prezo público. O Concello ten aprobado o prezo público polo servizo do Aparcadoiro así como o procedemento de concesión na correspondente Ordenanza nº 36 reguladora do prezo público pola prestación do servizo de aparcadoiro na planta -1 da Rúa Xuíz falcone do Concello de Noia publicado no BOP º 189 de 4 de outubro de 2016 a) O Concello distribuirá das prazas do aparcadoiro procurando que sexa a máis adecuada para que tanto as operacións de entrada e saída, así coma as manobras interiores, se poidan efectuar coa maior comodidade e seguridade. b) O aparcamento disporá dos sistemas de seguridade e sinalización oportunos. c) Sobre as prazas de aparcamento, non poderán realizarse obras ou instalación de elementos que modifiquen a súa configuración, protectores de praza nin alteracións das marcas e sinalización establecidas polo Concello. d) Entrada. Para a entrada de vehículos ao aparcamento debe utilizarse o dispositivo de acceso (tarxeta electrónica), aproximándoo ao lector situado na entrada e saída do aparcamento. Este dispositivo será facilitado polo Concello aos titulares unha vez obtida a súa autorización municipal. a) A autorización municipal para a utilización do aparcadoiro municipal terá carácter bianual, e concederase, previa petición dos interesados, seguindo os seguintes criterios de puntuación para o seu outorgamento, tal e como reza a Ordenanza nº 36 reguladora do prezo público pola prestación do servizo de aparcadoiro na planta 1ª da Rúa Xuíz Falcone, do Concello de Noia. Dita puntuación terá carácter de acumulable no seu caso. - Residente no casco histórico: 50 puntos. - Titular dunha actividade económica que se desenvolva no caco histórico: 50 puntos. - Maiores de sesenta e cinco anos: 20 puntos. b) A documentación a achegar, segundo os casos, será a seguinte: - Residente no casco histórico: certificado de empadroamento - Titular dunha actividade económica.: licenza apertura do local - Persoas con mobilidade reducida: Tarxeta de estacionamento para persoa con mobilidade reducida expedida polos Servizos Sociais municipais, ou calquera outra documentación expedida por organismo oficial acreditativa da mesma. - Maiores de sesenta e cinco anos: Fotocopia do DNI - Permiso de circulación dos vehículos e seguro obrigatorio e IVTM en vigor e ao día no seu pagamento. c) O pagamento. O importe do bono semestral para a utilización do aparcamento municipal será de 180 €/semestre. Dito importe incrementarase co IVE correspondente a aplicable en cada momento. No suposto de autorización ou baixa da autorización, procederase ao rateo mensual incluído o mes de outorgamento ou baixa. d) A proposta de autorización quedará condicionada ao pagamento anticipado do bono semestral, así como á situación de estar ao corrente das obrigacións fiscais co Concello, unha vez acreditadas estas dúas circunstancias, procederase á aprobación definitiva e) Os sucesivos bonos, incluídos na autorización bianual, a emitir con posterioridade, realizaranse, previa domiciliación bancaria, mediante cargo en conta nos primeiros quince días de cada semestre ou nas oficinas das entidades bancarias colaboradoras. A autorización municipal poderá revogarse por algunha das seguintes causas: 1º.-Falta de pagamento do recibo mensual ou da liquidación mensual practicada polo estacionamento en réxime de rotación horaria.2º.- Vontade do usuario, manifestada por escrito e cun mes de aviso previo/previo aviso á finalización do contrato.3º.- Incumprimento de calquera das demais normas do presente regulamento ou normativa aplicable. a) O Concello de Noia velará polo cumprimento das normas contidas no presente Regulamento, correspondendo ao Alcalde decidir sobre calquera transgresión do mesmo ou de calquera outra normativa vixente de obrigada aplicación ou observación. b) O Aparcadoiro dispón dun sistema de circuíto pechado de televisión co único fin de garantir a seguridade dos usuarios. A utilización de ditos datos deberá respectar o establecido na Lei Orgánica 3/2018 de 5 de decembro de protección de datos. c) O titular do aparcamento responderá, tanto fronte ao usuario, como fronte ao propietario do vehículo, polos danos e prexuízos que respectivamente lles ocasione o incumprimento, total ou parcial das obrigacións previstas neste regulamento e nas disposicións legais aplicables d) No que atinxe aos automóbiles e aos accesorios non fixos e extraíbles e demais obxectos, deberán ser retirados polos usuarios, non alcanzando, na súa falta, ao titular do aparcamento a responsabilidade sobre restitución. a) Aparcar o vehículo dentro da praza asignada na autorización. b) Queda terminantemente prohibido aparcar en lugar non autorizado, que non constitúa praza ou que obstaculice o paso ou saída doutros vehículos e o seu incumprimento supoñerá a retirada inmediata do vehículo. c) Manter o espazo do aparcamento asignado limpo e sen que exista depósito de materiais. d) Non producir danos en ningún dos elementos que integran o peche do aparcamento e acceso ao mesmo. e) Respectar o sentido da marcha dentro das instalacións, utilizando os carrís de entrada e saída na forma establecida. f) Non poderán facer labores de mantemento e limpeza dos vehículos nin deposito de obxectos nin arroxar lixo dentro das instalacións. g) Deber de retirar do vehículo os accesorios non fixos e extraíbles así como calquera obxecto de valor, non alcanzando ao Concello a responsabilidade sobre a súa restitución e non aceptando a custodia dos mesmos, nin aínda no caso en que expresamente se declaren polo usuario. h) Os usuarios deberán usar o aparcamento atendendo á natureza e destino, do mesmo sen causar danos ou menoscabo algún, sen prexuízo do desgaste que poida producirse polo uso normal, adecuado e razoable. i) Queda absolutamente prohibido o acceso de vehículos que transporten mercadorías perigosas. j) Ningún usuario do aparcadoiro poderá esixir novas instalacións, servizos ou melloras non requiridas para a adecuada conservación e utilidade do aparcadoiro. k) Prohíbese taxativamente destinar a praza de estacionamento a calquera outra finalidade que non sexa a descrita de estacionamento de vehículos. l) Está prohibida a cesión de uso a terceiros, por calquera título. m) O usuario será responsable fronte ao Concello e os demais usuarios, dos danos e prexuízos que lles cause por incumprimento dos seus deberes ou impericia na condución do vehículo dentro do recinto, debendo facer unha declaración na que consten os danos ou prexuízos ocasionados. n) O propietario do vehículo que non fora o usuario autorizado responderá solidariamente dos danos e prexuízos causados por aquel. a) O concello de Noia non responderá dos vehículos nin do que haxa dentro deles nos casos de produción total ou parcial de danos aos vehículos estacionados no aparcamento, sexan intencionados ou respondan a causas de forza maior, excepto nos supostos en que se produzan danos aos vehículos por roubo ou incendio. A utilización das prazas de aparcamento destinadas a usuarios autorizados, non constitúe un contrato de depósito do vehículo, nin dos obxectos que puidese haber no seu interior. O Concello non será responsable pois dos roubos, perdas ou danos causados por terceiros ao vehículo ou ao seu contido. b) O Concello de Noia será o responsable da conservación mantemento e limpeza do aparcadoiro. c) Os usuarios do aparcamento municipal responderán dos danos e prexuízos que por dolo ou neglixencia ocasionen eles mesmo nas instalacións ou vehículos estacionados no aparcadoiro. d) Considérase infracción toda actividade que non se cinga exclusivamente ao uso de aparcamento de vehículos de tracción mecánica. A) Leves: - A perda da tarxeta de acceso. - As accións ou omisións que entorpezan levemente a prestación do servizo. - A neglixencia ou falta de precaución que orixine accidentes leves culposos. B) Graves: - Non advertir ao concello de Noia a o ocasionamento de danos nas instalacións ou vehículos estacionados, intervindo dolo. - Non estacionar o vehículo debidamente, dentro dos límites de cada parcela, ou utilizar o aparcamento reservado a outro vehículo. - Realizar labores de mantemento ou limpeza dos vehículos dentro das instalacións ou calquera outra actividade que ensucie as instalacións. - Depositar ou abandonar obxectos persoais dentro da instalación. C) Moi graves: - Causar danos nas instalacións ou vehículos estacionados, intervindo dolo. - Agredir fisicamente aos demais usuarios do aparcamento, dentro das instalacións. - A cesión a terceiros do medio que facilite o acceso ao aparcamento. Nas oficinas municipais poñerase ao dispor dos usuarios un modelo de instancia, onde os/as usuarios/as poderán realizar as reclamacións que estimen oportunas, que consta neste Regulamento como Anexo. Para que teña valor e eficacia, en toda reclamación deberá facerse constar a data, a hora, o nome e apelidos e o DNI do reclamante, a exposición dos feitos sobre os que se fundamente a reclamación e a firma do reclamante. Calquera incumprimento do disposto no presente Regulamento poderá ser obxecto de denuncia segundo os preceptos recolleitos na lexislación específica aplicable en cada caso, e sancionado pola Alcaldía ou autoridade competente segundo o previsto no Regulamento de procedemento sancionador en materia de tráfico, ou na súa falta polas normas aplicables ao procedemento administrativo sancionador. As actuacións apuntadas no artigo anterior serán obxecto de imposición das seguintes sancións: a) As infraccións moi graves serán sancionadas con multas de máis de 1.500,00 ata 2.000,00 €. b) As infraccións graves serán sancionadas con multas de máis de 750,00 ata 1.500,00 €. c) As infraccións leves serán sancionadas con multas de máis de 100,00 ata 750,00 O réxime xeral do réxime sancionador será o mesmo que se adopta en calquera aparcamento público (na rúa). A potestade para impoñer sancións corresponde ao Alcalde. No non disposto neste regulamento estarase ao determinado na Ordenanza reguladora do Prezo público pola prestación do servizo de aparcadoiro da rúa xuíz Falcone do Concello de Noia, e ao determinado polo Real Decreto Lexislativo 6/2015, de 30 de outubro, polo que se aproba o texto refundido da Lei sobre Tráfico, Circulación de Vehículos a Motor e Seguridade Vial, e a Lei 7/1985, de 2 de abril, Reguladora das Bases de Réxime Local ( artigos 4 e 25.2 b). O presente regulamento entrará en vigor unha vez publicado completamente o seu texto e transcurrira o prazo previsto no artigo 65.2 da LRBRL de 15 días hábiles.